Ҡатын-ҡыҙ үҙенең көсһөҙлөге арҡаһында, башҡаларҙың уның менән рәхимле булыуына мохтаж. Ир-ат эш урынында йәки башҡа нәмә өсөн кешеләр менән мөләйем булған булып, йәки башҡаларға яҡшы күренергә тырышҡан булып, насар холҡон йәшереп йәшәһә лә, әммә ғаиләһендә барыһы ла билгеле була. Әгәр тәбиғәтендә насар булған икән, уның насар холҡо ғаиләһендә асыла. Ә инде тәбиғәтендә яҡшы холоҡло икән, ул ғаиләһендә лә шулай уҡ булып ҡала. Шуға ла пәйғәмбәребеҙ ﷺ: «Ҡатын-ҡыҙҙарына иң холоҡло кеше — ул иң хәйерле кеше», — тине. Сөнки ул өйҙә лә, башҡа урында ла бер төрлө генә (яҡшы) холоҡло була. Беҙ был хәҙистә был пәйғәмбәребеҙҙең ﷺ кешеләрҙе бик тә нескә үлсәү менән үлсәнгәнен аңлайбыҙ.